Mona Fagerås

Mona Lill Fagerås (født 1972) er en norsk lærer og politiker (SV). Hun ble i 2015 fylkesråd for næring i Nordland. I stortingsvalget 2017 var hun SVs førstekandidat i Nordland. og ble valgt inn for perioden 2017–2021. 

Mona Fagerås er fra Vestvågøy i Lofoten. Hun er utdannet lærer fra Høgskolen i Tromsø, og har også studert sosiologi ved Universitetet i Tromsø. Siden 1996 har hun arbeidet som lærer ved flere skoler, og blant annet vært rektor ved Buksnes og Opdøl skole.

Fagerås har vært medlem av kommunestyret i Vestvågøy kommune siden 2003, siden 2011 også av formannskapet. I 2014 ble hun valgt til nestleder i Nordland SV.

Etter kommunestyre- og fylkestingsvalget 2015 inngikk SV samarbeid med Ap, KrF og SP i Nordland, og Fagerås gikk inn i fylkesregjeringen som fylkesråd for næring og regional utvikling.

Referanser

 Eksterne lenker 



Kategori:Fylkesråder i Nordland
Kategori:SV-politikere i Nordland
Kategori:Lokalpolitikere i Vestvågøy
Kategori:Norske pedagoger
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter fra SV
Kategori:Stortingsrepresentanter for Nordland
Kategori:Personer fra Harstad kommune
Kategori:Personer fra Vestvågøy kommune